Spider-Man: No Way Home

Spider-man: No Way Home er en amerikansk superhelt-film fra 2021 basert på Marvel-tegneserien Spider-Man. Filmen er oppfølgeren til Spider-Man: Far From Home (fra 2019).  

Det er den den tredje filmen i Home-serien om Spider-man og skulle opprinnelig hatt Norgespremiere i 2021, men SF Studios valgte på under et døgns varsel å avlyse premieren, da de mente det ville være mer inntektsbringende å utsette premieren. 

Filmens hovedrolle spilles av Tom Holland.

Handling 
Quentin Beck anklager Peter Parker for drap, og avslører den hemmelige identiteten hans som Spider-man, for hele verden. Parker, hans tante May, M.J. og Ned Leeds blir deretter forhørt av Department of Damage Control (DODC) men alle siktelser blir etter hvert henlagt med hjelp av advokat Matt Murdock. Parker, M.J. og Ned ønsker å studere ved Massachusetts Institute of Technology, men søknadene deres blir avvist på grunn av M.J. og Neds tilknytning til Spider-Man.

Peter Parker besøker Sanctum Sanctorum for å be Stephen Strange om hjelp, men Strange foreslår en spesiell trolldom som skal få hele verden til å glemme at Parker virkelig er Spider-Man. Parker reiser deretter over Alexander Hamilton Bridge for å overbevise en MIT-administrator om å godta Neds og MJs søknader for å kunne begynne ved MIT likevel. Men broen blir plutselig angrepet av skurken Otto Octavius.

Peter Parker, iført sin Iron Spider-drakt, forsøker å slåss mot Octavius ​​på broen samtidig som han forsøker å redde en MIT-ansatt. Når Octavius ødelegger Parkers nanoteknologi, knytter denne teknologien seg til de mekaniske tentaklene på Octavius sin drakt. Det blir også oppdaget to andre versjoner av Peter Parker som også ble tilkalt gjennom Stranges trolldom, kalt henholdsvs «Peter-Two» og «Peter-Three» fra andre multivers. Spiderman og vennene hans må derfor forsøke å ødelegge denne trolldommen, for å returnere alle karakterene til deres respektive universer.

Skuespillere 

 Tom Holland som Peter Parker / Spider-Man: en tenåring som får superkrefter etter å ha blitt bitt av en radioaktiv edderkopp
 Zendaya som Michelle Jones-Watson: Parker's klasse-kamerat og kjæreste.
 Benedict Cumberbatch som Dr. Stephen Strange: en kirurg.
 Jacob Batalon som Ned Leeds: Parker's beste venn.
 Jon Favreau som Harold «Happy» Hogan: Leder for sikkerheten ved Stark Industries. Tidligere personlig sjåfør og livvakt for Tony Stark.
 Willem Dafoe som Norman Osborn / Green Goblin: Forsker og CEO for Oscorp
 Alfred Molina as Otto Octavius / Doctor Octopus: En vitenskapsmann med mekaniske tentakel festet til kroppen sin etter en ulykke. Skuespilleren spilte samme rolle i Spider-Man 2 (fra 2004)
 Jamie Foxx som Max Dillon / Electro: elektriker ansatt ved Oscorp.
 Tony Revolori som Eugene «Flash» Thompson: Parker's klasse-kamerat og tidligere konkurrent.
 Marisa Tomei som May Parker: Peter Parkers tante.
 Andrew Garfield som Peter Parker / Spider-Man: En alternativ versjon av Peter Parker fra et annet univers.
 Tobey Maguire som Peter Parker / Spider-Man: En alternativ versjon av Peter Parker fra et annet univers.

Referanser

Eksterne lenker 
 
 

Superheltfilmer fra USA
Oppfølgerfilmer
Engelskspråklige filmer
Filmer fra 2021
Filmer i Marvel Cinematic Universe
No Way Home